Áheyrnarfulltrúar grunnskóla , Stefanía Malen Stefánsdóttir , Þórður Mar Þorsteinsson og Sigfús Guttormsson sátu fundinn undir liðum 1 - 6 . Sverrir Gestsson , skólastjóri Fellaskóla sat fundinn undir liðum 3 - 4 og Sigurlaug Jónasdóttir , skólastjóri Egilsstaðaskóla , sat fundinn undir liðum 1 - 3 . Sigurlaug Jónasdóttir , skólastjóri Egilsstaðaskóla , kynnti málið en umtalsverð forföll hafa verið og eru fyrirséð á þessu ári . Sigurlaug minnir jafnframt á að ekki er kennari á skólabókasafni . Hún óskar eftir heimild til að ráða í 80 - 100% starf til viðbótar við þá fjárhagsáætlun sem er í vinnslu . Fræðslunefnd samþykkir fyrir sitt leyti heimild til umbeðinnar ráðningar en skoðað verði þegar líður á vorönn 2014 hvort þessi viðbót kalli á viðbótarfjárþörf á árinu 2014 . Bæjarstjóri mætti á fund nefndarinnar og kynnti ferli við undirbúning og tillögu um ráðningu skólastjóra leikskólans Tjarnarskógar . Eftir nokkrar umræður var ákveðið að framvegis fái nefndarmenn upplýsingar um umsækjendur um stjórnendastöður á fræðslusviði áður en niðurstaða um ráðningu er kynnt .